Ihmismieli. Se on fiksu viritelmä.
Sen kykyjen ansiosta voit noudattaa käsikirjaa -
ja kartoittaa tiesi kohti kulttijohtajuuskunniaa.
Toisaalta kyky itsenäiseen ajatteluun -
voi romahduttaa kaiken, jos se pääsee laumassasi valloilleen.
Jos haluaa hallita seuraajiaan,
heidän oma ajattelunsa täytyy tukahduttaa,
jotteivät he kyseenalaista jonkun vankina pitämistä -
tai seksuaalisten palvelusten vaatimista muilta.
Kyynikko voi pitää sitä aivopesuna,
mutta kunnon kulttijohtaja osaa tarjota vankan koulutuksen.
Kyseessä on prosessi, jossa ihmisestä muokataan kultin vaatimusten mukainen.
Ota oppia tältä uljaalta miekkoselta.
Jaime Gomez johti 1980-luvun seksikkäintä kulttia, Buddhafieldiä.
Buddhafield oli new age -henkinen ryhmä,
johon kuului useita näyttelijöitä, tanssijoita ja malleja.
Taiteellisia, hyvännäköisiä ihmisiä.
Yli 20 vuoden ajan Jaime kontrolloi seuraajiensa sydämiä, mieliä ja kehoja -
muovaten heistä uskollisia palvelijoitaan.
Jos ei voi olla alaston mestarinsa edessä, niin ei myöskään Jumalan.
Jaimen opeilla sinäkin voit avata laumasi tietoisuuden pyhyydellesi -
ja sulkea pois -
kaiken muun.
NÄIN TULLAAN KULTTIJOHTAJAKSI
TEE SEURAAJISTA LAUMASIELUJA
Buddhafield-kultin yli sadalle jäsenelle -
Jaime Gomez, alias Andreas, oli syvimmän totuuden lähde.
Inhottaa myöntää, että olisin vaikka kuollut hänen puolestaan.
Hän sai meidät uskomaan itseensä.
Rakastin häntä. Loppuun saakka.
Ennen kuin otamme Jaimelta oppia mentaalimanipuloinnissa,
käydään läpi hänen ensipiruettinsa gurupolulla.
JAIME HAAVEILI AINA TÄHTEYDESTÄ
Jaime syntyi Venezuelassa.
Hän tuli Hollywoodiin aikoen näyttelijäksi ja tanssijaksi.
Hän oli vakuuttunut kyvyistään, mutta Hollywood sen sijaan ei.
Gomezin tanssijanura epäonnistui, samoin pyrkimykset näyttelijäksi.
Hän kokeili pornoalaakin mutta epäonnistui.
On oltava aika surkea, jos pornokaan ei suju.
Kuten sanotaan, se joka ei osaa tehdä, opettaa.
Lopulta hänestä tuli näyttelijäntyön opettaja Floridassa.
Niin hän alkoi kerätä ihmisiä ympärilleen.
Näyttelijäntyön sijaan tunneilla keskityttiin enemmän henkisyyteen.
BUDDHAFIELD OLI VASTAREAKTIO INDIVIDUALISMILLE
Olimme West Hollywoodin sydämessä.
Elämäntyyli oli hyvin pinnallinen.
Ihmisiä kiinnosti vain seuraava romanssi tai työkeikka.
Jaime Gomez osasi hyödyntää amerikkalaisen elämän pinnallisuutta.
Hänen sanomansa puhutteli minua.
Menneisyyden vatvominen johtaa kurjuuteen.
Tunsin pääseväni osaksi jotain itseäni suurempaa.
"Teemme hyvää. Pyrimme kohottamaan koko maailman tietoisuutta."
JAIME KEKSI VAIKUTTAVAN TAUSTATARINAN
Jaime kertoi kohdanneensa gurun -
ja kokeneensa spontaanin valaistumisen.
Hän oivalsi, että hänen oli ryhdyttävä johtajaksi,
joka kohottaisi muidenkin tietoisuuden valaistumiseen.
Jaime oli tosin saattanut jo tuolloin tutkailla käsikirjaamme.
Hänellä ei ollut opettajaa.
Hänellä oli laukku täynnä kirjoja,
joista hän otti harjoituksia tunneilleen.
Hän otti muista kulttijohtajista mallia omalle toiminnalleen.
Jaime sai kuitenkin 90-luvun puoliväliin mennessä kasvavan seuraajajoukon,
joka oli valmis toteuttamaan johtajansa oudoimmatkin oikut.
Miten sinäkin saisit haltuusi tämän korean keplottelijan konstit?
Aloitetaan tästä.
TARJOA ONNEA YKSINOIKEUDELLA
Matka kohti täyttä kontrollia alkaa ymmärtämällä kohteen toiveet.
Janoamme totuutta maailmasta.
Ei ihminen liity kulttiin,
vaan etsii onnellisuutta -
ja tekee matkaa ihmiseksi, jollainen haluaa olla.
Jotta voit todella hyödyntää lupauksesi,
sinun on antauduttava kutsumuksellesi täysin.
Kulttijohtajissa on usein jotain, joka vaikuttaa hyvin erityiseltä -
ja josta kultin jäsenet pääsevät osallisiksi yksinoikeudella.
Jos sitä saisi mistä vain, miksi kukaan liittyisi kulttiin?
Buddhafield-jäsenille -
Jaime lupasi tien pyhyyteen meditoinnin kautta.
Hän oli hyvin eteerinen ja tuntui tietävän kaiken.
Hän puhui kaikkitietävästi, ja minä imin itseeni kaiken.
Hän sanoi olevansa "jumalatietoisuuden ympäröimä" -
ja että meditoimalla mekin voisimme saavuttaa sen tilan.
Jotkut eivät kuitenkaan usko lupaustasi, elleivät he näe sen toimivan.
Chris Johnston liittyy ryhmään 19-vuotiaana eikä oikein löydä paikkaansa.
Muut puhuivat näkemästään valosta,
mutta minä en onnistunut kokemaan sellaista.
Jaimella on ratkaisu.
Hän kutsuu nuoren opetuslapsensa energiansiirtoon itse mestarilta.
Jaime kutsuu prosessia shaktiksi.
Hän istui valtaistuimellaan ja käski minun sulkea silmät.
Sitten hän painoi otsaani peukalollaan kaikin voimin.
Hän koski otsaani ja näin valon.
Minä tosiaan näin valon.
Olin aivan äimänä.
"Hitto vie, tämähän toimii oikeasti." Siitä lähtien olin täysillä mukana.
Paljon myöhemmin Chrisille selvisi, mikä jumalainen voima valon synnytti.
Jaimella oli taskulamppu, jota hän välkytteli silmieni edessä.
Kun on kuukausien ajan kuullut valosta ja Jaimen valaistumisesta,
asian omaksuu varsin helposti, sillä kaikki muutkin puhuvat siitä.
Shakti oli pelkkä alkupala.
Pääruoka oli nimeltään "tietämys".
Kuka haluaa tänään pyytää tietämystä?
Tietämys. Siinä pääsi kokemaan Jumalan henkilökohtaisesti.
Itse Jumalan. Kukapa sellaisesta kieltäytyisi?
Tietämys koostui neljästä erilaisesta meditointitekniikasta.
Siinä yhdistyvät valo, musiikki,
sisäinen ääni ja pyhä sana -
sekä energian siirtyminen.
Minä sain sen.
Koin sen hyvin voimakkaasti. Se räjäytti tajuntani.
Tietämyksen voima piili sen eksklusiivisuudessa.
Moni yritti vuosia muttei ikinä saanut sitä.
Jos tietämys jäi saavuttamatta, ei ollut valmis siihen.
Vähän niin kuin triathlon keskeytyisi huonon valmistautumisen vuoksi.
Jatkoimme siis valmistautumista syvempää kokemusta varten.
Vasta silloin käsitätte,
millaista on, kun Jumala vihdoin näyttäytyy puhtaimmassa muodossaan.
Kun tuntee saaneensa maistiaisen jostain,
sitä haluaa lisää, joten siihen panostaa.
Se tavallaan kuuluu kulttijohtajan vetämään peliin.
Lupaamalla jotain harvinaista ja häilyvää saat takuulla väen koukkuun.
Oletko valmis lumoamaan heidät vielä syvemmin?
Käsikirjan seuraava askel tuo mukanaan etuja.
VAADI PALVELUA
Pidä laumasi ojennuksessa tarjoamalla huvituksia ja merkitystä,
mutta älä koskaan anna liikaa vapaata.
Sanon aina, että entiset kulttijäsenet ovat parasta työväkeä.
He ovat tottuneet pitkiin ja raskaisiin työrupeamiin.
Mikäli aikoo hallita seuraajien mieliä, on hallittava myös heidän tekojaan.
Ihmisen psykologia on sellainen,
että kun näemme vaivaa jonkin asian eteen,
siitä tulee meille tunnetasolla tärkeä ja siitä on vaikeampi päästää irti.
Ja kun teet toiveidesi täyttämisestä avaimen seuraajiesi henkiseen kasvuun,
elämä takuulla maittaa.
Buddhafieldissä sitä kutsuttiin palvelemiseksi.
Palvelemista oli monenlaista.
Se sisälsi sekä yleisiä askareita että mestarin palvelemista.
Se oli palvelemisen korkein muoto.
Jaimen palveleminen oli ikään kuin lahja.
Siinä tunsi toimivansa Jumalan hyväksi.
Sen kautta pyrittiin myös nousemaan hierarkiassa.
Mitä lähemmäs mestaria pääsi,
sitä enemmän sai kunnioitusta, koska oli hänen lähipiirissään.
Aluksi saatoimme riisua hänen kenkänsä ja kantaa hänen kirjojaan, mutta pian -
kannoimmekin hänen istuintaan ja teimme uusia istuimia.
Hän ei tehnyt mitään.
Seuraajien uurastuksen ansiosta -
Jaimen elämä on loputonta mielihyvän kierrettä.
Päivä alkaa aamurutiineilla,
joihin kuuluu omaa aikaa meditoinnille tai muille mielihaluille.
Sitten on päivän ensimmäisen hieronnan aika.
Opettelin hieromaan, jotta voisin palvella häntä sillä tavoin.
Kuten moni muukin.
Aamupäivällä Jaime käyskentelee seuraajiensa hoitamassa puutarhassa.
Seuraajat valmistavat myös luomulounaan.
Seuraavat tunnit hän pitää yksityisiä terapiaistuntoja.
Sitten on vuorossa kuntoilua,
uusi hieronta -
ja luomupäivällinen lähiruoasta.
Kun on aika mennä nukkumaan, seuraajat huolehtivat siitäkin -
lukemalla iltasatuja jopa kolmen tunnin ajan.
Hän oli kuin keisari.
Meillä oli koko ajan tehtäviä. Myös siten hän kontrolloi meitä.
Myös raha-asiat piti hoitaa.
Jos hän halusi uuden auton, rahat hankittiin lahjoituksina.
Jos puutarha kaipasi työstöä,
sitä varten järjestettiin rahankeräys.
"Palveluraha" oli osa gurun palvelemista.
Ja palveleminen voi saada erikoisiakin muotoja.
Jaime muutti seuraajineen Hollywoodista Texasin Austiniin.
Siellä guru asetti uuden tavoitteen.
Hän rakennuttaisi pyhän paikan suosimiaan henkisiä harjoitteita varten.
Jaime oli ilmeisesti ollut yksi Oakland City Ballet'n tanssijoista.
Baletti oli hänen alaansa, ja hän halusi oman balettiteatterin.
Seuraajat alkavat suunnitella rakentamista.
Ja maksupuolta.
He rakentavat teatterin omin käsin Länsi-Austinissa sijaitsevalle tontille.
Jaime ei arkaile kertoa näkemyksiään tai määrätä tekemään isoja muutoksia.
Sillä kun kyse on mestarin vision toteuttamisesta,
seuraajien rahat eivät ole este.
Eikä mikään palvelus ole liikaa.
Teatterin valmistuttua Jaime alkaa vaatia yhä dramaattisempaa omistautumista.
Tee liike uudestaan. Ja tee se oikein.
En ollut mikään balettifani, mutta Jaime oli.
Opettelimme siis balettia.
Kyse oli kunnon tuotannosta.
Vain minä saan tehdä virheitä.
Valmistelut kestivät vuosia.
Kaikki oli huippulaatua. Valaistus,
musiikki, puvustus, lavasteet.
Lopulta oli esityksen vuoro.
Tosin varsin rajallisen sellaisen.
Esityksiä oli aina vain yksi.
Yleisössä oli vain ryhmän jäseniä tai muuten ryhmän lähipiiriin kuuluvia.
Sääli.
Nyt kun hallitset seuraajiesi ajan ja rahan käyttöä,
olet varmaan aika tyytyväinen.
Mielenhallintaoperaatiosi on silti yhä altis uhkille.
Miten varmistat, että väärät ajatukset pysyvät poissa?
PAKOTA YHDENMUKAISUUTEEN
Kulttijohtajuuteen ei aina riitä se, että saa ihmiset ajattelemaan samoin.
On mentävä vielä pidemmälle.
Kulteissa yksilöllisyys nujerretaan ulkoisten seikkojen avulla.
Samanlaiset asut ja ajellut päät tai muuten samanlaiset hiustyylit -
ovat keino hiljentää kriittinen ajattelu,
jolloin seuraajat eivät todennäköisemmin kyseenalaista mitään.
Jos joku pyrkii erottautumaan,
iske hänet takaisin ruotuun näiden mestarimanipuloijien opeilla.
Mansonin perheen jäsenet seurasivat Charlien esimerkkiä niin orjallisesti,
että kun hän viilsi vankilassa otsaansa ruksin, he tekivät samoin.
Charles Dederichin huumekuntoutuksesta kultiksi kääntyneen Synanonin seuraajat -
olivat niin samannäköisiä,
että George Lucas värväsi heitä avustajiksi debyyttielokuvaansa THX 1138.
Heaven's Gate -johtaja Marshall Applewhite seuraajineen pukeutui kaapuihin,
jotka vaihdettiin haalareihin ja tennareihin joukkoitsemurhaa varten.
Jaime aloitti seuraajiensa yhdenmukaistamisen keittiöstä.
Yhdenmukaisuutta pidettiin yllä ennen kaikkea ruokavalion kautta.
Emme saaneet syödä maitotuotteita, vehnää emmekä punaista lihaa.
Kofeiini, alkoholi ja jopa gluteeni oli kielletty.
Ei sokeria eikä hunajaa.
Jos jäi kiinni suklaan syömisestä, päätyi saman tien hylkiöksi.
Saatoin kauhistella, jos joku lisäsi salaattiinsa parmesaanijuustoa.
Jaime suhtautui ryhmänsä ulkonäköön ruokavaliotakin tiukemmin.
Kauneusihanteita oli vain yksi.
Hän yritti muokata muista itsensä näköisiä.
Miesten piti ajella rintakarvansa, sillä hän ei pitänyt niistä.
Jos hän ei pitänyt jonkun vaatteista,
ne oli paras vaihtaa tai joutuisi pilkatuksi.
Hiuksista hän saattoi todeta: "Ruma tyyli. Kasvata tukka pidemmäksi."
Eikö täydellisyyttä muka saisi vaatia? Jaime oli itse malliesimerkkinä.
Meidän piti ajatella ja olla kuin hän.
Hän omistautui itselleen. Keholleen, terveydelleen ja ravitsemukselleen.
Hän toimi kuin robotti. Hänen tapansa olivat kuin rituaaleja.
Jos työllä ei tullut tuloksia, varasuunnitelma pelasti.
Hän oli plastiikkakirurgian fani.
Hän otti usein Botox-hoitoja, silikoni-implantteja ynnä muuta.
Luonnollisesti opetuslasten on pysyttävä vauhdissa,
joten Jaime rohkaisee heitä korjauttamaan pienimmätkin kauneusvirheet.
Ihmiset ottivat leukaimplantteja,
poski-implantteja ja huulitäytteitä.
Mestari itse ei kuitenkaan halunnut ottaa mitään esteettisiä riskejä,
joten osa seuraajista sai auttaa ihanneulkomuodon saavuttamisessa.
Hän kehotti ihmisiä toisinaan menemään toimenpiteeseen nähdäkseen,
millainen se oli ja miltä lopputulos näytti.
Useat luonnostaan kauniit ihmiset kävivät läpi kauneusleikkauksia.
Mikäs sen suurempi uskollisuuden osoitus kuin uhrautuminen gurun kauneuden tähden?
Yhdenmukaisuuden antimet eivät toki ole vain pintaa.
Yhdenmukaisuus ja ryhmäytyminen ovat voimakkaita työkaluja.
Kun kaikki käyttäytyvät samalla tavalla, on vaikeaa nousta yksin vastarintaan.
Käsitys omasta itsestä hämärtyy, itsetunto ja itsevarmuus katoavat.
Tilalle tulee uusi, kultin ja kulttijohtajan määrittämä identiteetti.
Muovaamalla seuraajista kaltaisiasi -
olet jo pitkällä heidän koko elämänsä muokkaamisessa uusiksi.
Yksi voima voi kuitenkin yhä tärvellä prosessin.
Miten se uhka torjutaan?
KATKO AIEMMAT SITEET
Seuraajiesi galaksiin mahtuu vain yksi tähti.
Jos haluat pärjätä, varmista, että se olet sinä.
Kultin kannalta on tärkeää murentaa jäsenten minäkäsitys täysin -
ja luoda se sitten uudelleen.
Sitä varten kaikki vanhat siteet kultin ulkopuolisiin ihmisiin katkaistaan.
Suuret kulttijohtajat tietävät, että tunnesiltojen polttamisessa -
eristys on yksi parhaista työkaluista.
Kun Kansan temppelin jäsenet saapuivat Guyanaan,
Jim Jones sulki heidät kuplaansa takavarikoimalla heiltä passit -
ja estämällä yhteydenpidon kotipuolen ystäviin ja sukulaisiin.
Yhdistymiskirkon johtajan Sun Myung Moonin kerrotaan vieneen tulokkaat -
koulutusleireille syrjäseudulle.
Moni heistä on sanonut joutuneensa hylkäämään entisen elämänsä kokonaan.
Warren Jeffsin äärimormonilahkon jäsenten -
piti kääntää selkänsä ryhmästä lähteneille sukulaisille -
ja sitoutua olemaan puhumatta heille.
Jaime varmisti, että hänen seuraajillaan olisi hyvä syy irtautua ulkomaailmasta -
ja läheisistään.
Nimitimme ryhmäämme "pyhäksi seuraksi".
Vaihtoehdot olivat joko pyhä seura tai kuolleiden maailma.
Hän kehotti meitä irtautumaan perheistämme ja edisti irtautumista aktiivisesti.
Vanhemmille ja ystäville ei saanut kertoa mitään.
Jaimen mukaan he eivät ymmärtäisi.
Jos se ei riitä siteiden katkomiseen, voit kokeilla tätä taktiikkaa.
HÄPEÄ
Jaime nolasi ihmisiä usein julkisesti. "Ehkä et ota valaistumista vakavasti.
Ehkä et olekaan omistautunut tälle."
Tämä taktiikka toimii vain, jos olet armoton, ilman poikkeuksia.
En saanut tavata kuolevaa isääni.
Jaimen mukaan saisin huonoa karmaa, jos menisin sinne. Kiintymykseni takia.
Sukulaiset varoittelivat, että katuisin,
mutta väitin vastaan, sillä olin varma asiastani.
Eikä Jaimea huolettanut vain jo olemassa oleva perhe.
Yhdelläkään meistä pitkäaikaisjäsenistä ei ole lapsia.
Hän sanoi, ettei se ollut tarkoituksemme.
"Olette täällä etsimässä todellista itseänne. Siksi te tulitte."
Hän ei halunnut ryhmään lapsia viemään häneltä huomiota.
Jaime piti kaikkea esteenä valaistumiselle.
Se oli hänen tekosyynsä.
Kun olet katkaissut seuraajiesi tärkeimmät siteet,
esteet totaaliselle kontrollille kaatuvat yksi kerrallaan.
Mutta ole tarkkana, sillä uusi ongelma saattaa jo hautua nenäsi edessä.
Sen voi hoitaa yhdellä käsikirjan tehokkaimmista ohjeista.
HAJOTA JA HALLITSE
Seuraajilla on jos jonkinlaisia tarpeita.
Kun ulkomaailma on kaukana,
he alkavat ehkä hakea lohtua toisistaan, mistä voi seurata ongelmia.
Kulteissa on yhteisöllisyyttä,
mutta yhteisön sisällä jakolinjat täytyy säilyttää.
Jäsenten on uskottava johtajaan,
ei muihin jäseniin tai ryhmän sisäisiin pienempiin ryhmiin.
Jaimella oli oma, vuosia hiottu metodi, jolla hän piti lankoja käsissään.
Floridassa hän työskenteli hypnoterapeuttina.
Silloin hän käytti nimeä Michel Rostand, yhtä ensimmäisistä salanimistään.
Jaime oli olevinaan kaikkien terapeutti. Kävin hänen luonaan -
yksityisissä terapiaistunnoissa eli "karman puhdistuksissa".
Puhdistukset vahvistivat kahdenkeskistä yhteyttä Jaimeen.
Niissä erityistapaamisissa Jaime saattoi sanoa mitä vain.
Istuntohuoneen oven takaa hän hallitsi oikeastaan kaikkea.
Kuten kaikkeen muuhunkin, puhdistukseen liittyi seremoniallisuutta.
Terapoitava istui tuolille, ja Jaime istui omassa kustomoidussa tuolissaan.
Huoneessa oli himmeä valaistus.
Jaime aloitti rentoutumisharjoituksilla.
"Laskeudut pitkää portaikkoa.
Kymmenen, yhdeksän…" Ja niin edelleen.
Kun seuraaja on saatu rentoutumaan, Jaime aloittaa kyselemisen.
Ja nauhoittaa vastaukset.
Jaime kartoittaa opetuslastensa heikot kohdat,
kuten vanhat traumat ja nykyiset epävarmuudet.
Kaikki mieltä painavat asiat käytiin läpi hänen kanssaan.
Ryhmäläiset vuodattavat tuntojaan, ja Jaime kerää tiedustelutietoa.
Ja jopa sata dollaria joka käynniltä.
Todellista valuuttaa on kuitenkin tieto.
Ryhmän sisällä ei uskallettu puhua avoimesti,
sillä kaikki tieto päätyisi aivan varmasti Jaimen korviin.
Toisista kanneltiin jatkuvasti gurun hyväksynnän tähden.
Melkoista draamaa,
mutta takana on suurempi tarkoitus.
Ryhmä on pidettävä hajanaisena, jotta sitä voi hallita.
Käsikirjan oppien ansiosta seuraajiesi -
pitäisi nyt olla irti vanhasta ja täysin sinun vallassasi.
Ole silti varovainen.
Paraskin järjestelmä voi sortua.
Miten pönkität mielenhallintaohjelmaasi, jotta niin ei kävisi?
MONOPOLISOI KAIKKI TIETO
Kulttijohtajan urasi edetessä jotkin asiat käyvät helpommiksi.
Siinä vaiheessa, kun seuraajien mielet alkavat olla pelkkää mössöä,
he ovat vastaanottavaisia mille tahansa, mitä heille haluaa syöttää.
Johtajan on kuitenkin oltava jatkuvasti varuillaan.
Riittää, että yksikin ihminen esittää eriävän ajatuksen.
Kun ihmiset alkavat keskustella, totuus pääsee vähitellen esiin.
Jaime ratkaisi ongelman varmistamalla, että kaikki tieto kulki hänen kauttaan.
Jaime oli taitava luomaan jakolinjoja -
annostelemalla tietoa eri ihmisille parhaaksi katsomallaan tavalla.
Hän osasi salata asioita.
Kukaan ei tiennyt, mitä oven takana tapahtui.
Hän asennutti tuplaovet suojatakseen yksityisyyttään.
Emme kyselleet, sillä emme osanneet ajatella hänestä mitään pahaa.
Kunnes eräänä päivänä vuonna 2006 jokainen ryhmän jäsen saa sähköpostia.
Viesti on entiseltä korkea-arvoiselta jäseneltä,
joka jätti ryhmän ilman selitystä.
Viestissä on pitkä lista vakavia syytöksiä gurua kohtaan.
Kirjoittaja kertoo Jaimen valehdelleen taustastaan ja koulutuksestaan.
Hän syyttää Jaimea veronkierrosta, vakavasta tunnemanipuloinnista -
ja jatkuvasta seksuaalisesta hyväksikäytöstä.
Luulimme, että hän eli selibaatissa. Hän antoi sellaisen vaikutelman.
Kirjeen syytökset suistivat yhteisön raiteiltaan.
Vuosia varjellut salaisuudet alkoivat paljastua.
Minulla oli seksisuhde Jaimen kanssa.
Asioita oli tapahtunut tietämättämme yli 20 vuoden ajan.
Kun vihjasin seksisuhteen lopettamisesta,
hän vihjasi, että minun olisi kenties aika lähteä yhteisöstä.
Hän siis uhkasi häädöllä.
En halunnut joutua lähtemään. Ei minulla ollut paikkaa, mihin mennä.
Pian muutkin alkoivat avautua.
Hän oli suunnitellut seksisuhteemme vuosia etukäteen.
Se ei ollut terve parisuhde. Keskiössä oli hänen mielihyvänsä.
Minä palvelin häntä.
Minun piti luvata, etten kertoisi.
Pian viestin tulon jälkeen Jaime kerää joukon koolle ja kieltää syytökset.
Tulppa on kuitenkin poistettu, ja kupla alkaa säröillä.
Kun tajusimme tekojen laajuuden,
rohkaistuimme puhumaan asioista, joista emme ennen puhuneet.
Raja tuli vastaan.
Jaime oli manipuloinut kaikkia ympärillään. Minulle riitti.
Yli 20 vuoden ajan -
Jaime oli hallinnut ihmisten mieliä ja tyydyttänyt mielihalujaan,
mutta nyt hänen palomuurinsa sortuivat.
Seuraajat tajusivat, että heitä oli huijattu.
Yksikään meistä ei valaistunut. Kukaan ei valmistunut. Vain Jaime.
Ryhmässä oli noin 120 jäsentä.
Puolessa vuodessa koko ryhmä oikeastaan hajosi.
Jos pelkäät omien seuraajiesi noin vain unohtavan sinut, huoli pois.
Kokemus jättää arpia.
Miten voin luottaa itseeni uskottuani niin täysillä häneen?
Mielenhallinnassa onnistuminen voi taata pitkän kulttijohtajan uran.
Mutta jos haluat muutakin kuin vain moraalisia voittoja,
sinun täytyy luvata jotain suurempaa kuin oma pyhä viisautesi -
ja lunastaa lupauksesi.
Tiedän, kuka sen taidon voi opettaa.
Meidät on ohjelmoitu hyväksymään kuolema,
mutta vaihtoehtojakin on.
Tekstitys: Heidi Mäki